CELEX: 32022D0088
Language: et
Date: 2022-01-18 00:00:00
Title: Nõukogu rakendusotsus (EL) 2022/88, 18. jaanuar 2022, millega muudetakse rakendusotsust 2013/53/EL seoses Belgia Kuningriigile loa andmisega kohaldada täiendavaks ajavahemikuks erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285

21.1.2022   
               
               
                  ET
               
               
                  Euroopa Liidu Teataja
               
               
                  L 14/23
               
            
         NÕUKOGU RAKENDUSOTSUS (EL) 2022/88,
         18. jaanuar 2022,
         millega muudetakse rakendusotsust 2013/53/EL seoses Belgia Kuningriigile loa andmisega kohaldada täiendavaks ajavahemikuks erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Nõukogu rakendusotsusega 2013/53/EL (2) lubati Belgia Kuningriigil kehtestada kuni 31. detsembrini 2015 erimeede, millega tehakse erand direktiivi 2006/112/EÜ artiklist 285, et vabastada käibemaksust maksukohustuslased, kelle aastakäive ei ületa 25 000 eurot (edaspidi „erimeede“). Seda luba pikendati algselt nõukogu rakendusotsusega (EL) 2015/2348 (3) kuni 31. detsembrini 2018 ja seejärel nõukogu rakendusotsusega (EL) 2018/2077 (4) kuni 31. detsembrini 2021.
                  
               
                     (2)
                  
                  
                     5. mai 2021. aasta kirjas taotles Belgia komisjonilt luba jätkata erimeetme kohaldamist kuni 31. detsembrini 2024, mis on kuupäev, mil liikmesriigid peavad üle võtma nõukogu direktiivi (EL) 2020/285, (5) milles sätestatakse lihtsamad käibemaksureeglid väikeettevõtjatele. Kõnealuse direktiiviga lubatakse liikmesriikidel vabastada käibemaksust maksukohustused, kelle aastakäive ei ületa 85 000 eurost künnist.
                  
               
                     (3)
                  
                  
                     Direktiivi 2006/112/EÜ artikli 395 lõike 2 teise lõigu kohaselt edastas komisjon 29. juuni 2021. aasta kirjaga Belgia taotluse teistele liikmesriikidele. Komisjon teavitas 30. juuni 2021. aasta kirjas Belgiat, et tal on taotluse hindamiseks kogu vajalik teave.
                  
               
                     (4)
                  
                  
                     Erimeede on kooskõlas direktiiviga (EL) 2020/285, mille eesmärk on vähendada väikeettevõtjate käibemaksunõuete täitmisega seotud kulusid, konkurentsimoonutusi nii liikmesriikide kui ka liidu tasandil ning maksuvabastuselt maksustamisele ülemineku negatiivset mõju („künniseefekt“). Samuti püütakse sellega lihtsustada väikeettevõtjatel nõuete järgimist ja maksuhalduritel järelevalve teostamist. Taotletav 25 000 euro suurune künnis on kooskõlas direktiivis (EL) 2020/285 sätestatud erandi uue künnisega.
                  
               
                     (5)
                  
                  
                     Erimeede on maksukohustuslaste jaoks endiselt vabatahtlik. Maksukohustuslastele jääb võimalus valida tavapärane käibemaksukord kooskõlas direktiivi 2006/112/EÜ artikliga 290.
                  
               
                     (6)
                  
                  
                     Belgia esitatud teabe kohaselt on erimeetme mõju Belgias lõpptarbimisetapis kogutavale maksutulu kogusummale tühine.
                  
               
                     (7)
                  
                  
                     Pärast nõukogu määruse (EL, Euratom) 2021/769 (6) jõustumist ei arvuta Belgia käibemaksupõhiste omavahendite aruande alusel hüvitist alates 2021. eelarveaastast.
                  
               
                     (8)
                  
                  
                     Võttes arvesse erimeetme positiivset mõju käibemaksuga seotud kohustuste lihtsustamisele, kuna selle tulemusel vähenevad väikeettevõtjate ja maksuhaldurite halduskoormus ja nõuete täitmisega seotud kulud, ning asjaolu, et see ei avalda olulist mõju kogu käibemaksutulule, tuleks Belgial lubada erimeedet kohaldada veel ühe ajavahemiku jooksul.
                  
               
                     (9)
                  
                  
                     Luba kohaldada erimeedet peaks olema ajaliselt piiratud. Tähtaeg peaks olema piisav, et võimaldada hinnata künnise tõhusust ja asjakohasust. Lisaks peavad liikmesriigid direktiivi (EL) 2020/285 artikli 3 lõike 1 kohaselt võtma vastu ja avaldama 31. detsembriks 2024 kõnealuse direktiivi artikli 1 järgimiseks vajalikud õigus- ja haldusnormid ning kohaldama neid norme alates 1. jaanuarist 2025. Seega on asjakohane anda Belgiale luba jätkata erimeetme kohaldamist kuni 31. detsembrini 2024.
                  
               
                     (10)
                  
                  
                     Kahjuliku mõju vältimiseks peaks Belgial olema lubatud kohaldada erimeedet ilma katkestusteta. Seepärast tuleks rakendusotsusega 2013/53/EL kehtestatud varasema korra sujuva kohaldamise jätkamiseks anda taotletud luba alates 1. jaanuarist 2022.
                  
               
                     (11)
                  
                  
                     Rakendusotsust 2013/53/EL tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2013/53/EL artikkel 2 asendatakse järgmisega:
            
               
                  „Artikkel 2
                  Käesolevat otsust kohaldatakse alates 1. jaanuarist 2013 kuni 31. detsembrini 2024.“
               
            
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Belgia Kuningriigile.
         
         
            Brüssel, 18. jaanuar 2022
            
               
                  Nõukogu nimel
               
               
                  eesistuja
               
               B. LE MAIRE
            
         
         
            (1)  ELT L 347, 11.12.2006, lk 1.
         
            (2)  Nõukogu 22. jaanuari 2013. aasta rakendusotsus 2013/53/EL, mille kohaselt lubatakse Belgia Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 22, 25.1.2013, lk 13).
         
            (3)  Nõukogu 10. detsembri 2015. aasta rakendusotsus (EL) 2015/2348, millega muudetakse rakendusotsust 2013/53/EL, mille kohaselt lubatakse Belgia Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 330, 16.12.2015, lk 51).
         
            (4)  Nõukogu 20. detsembri 2018. aasta rakendusotsus (EL) 2018/2077, millega muudetakse rakendusotsust 2013/53/EL, mille kohaselt lubatakse Belgia Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 331, 28.12.2018, lk 222).
         
            (5)  Nõukogu 18. veebruari 2020. aasta direktiiv (EL) 2020/285, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas ning määrust (EL) nr 904/2010 halduskoostöö ja teabevahetuse osas, mille eesmärk on teostada järelevalvet väikeettevõtete erikorra nõuetekohase kohaldamise üle (ELT L 62, 2.3.2020, lk 13).
         
            (6)  Nõukogu 30. aprilli 2021. aasta määrus (EL, Euratom) 2021/769, millega muudetakse määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta (ELT L 165, 11.5.2021, lk 9).